Միակ ելքն էր, որ այդ երկրում միայն թուրքերն ապրեին։ Շուկայից դուրս գալով` կառքը մտավ նոր շենքերով շրջապատված մի հրապարակ։ Հիշելով այս քաղաք իրեն բերած առաքելությունը` Գանի բեյը մոռացավ հոգնածության մասին։ Գավառապետի նստավայրը գնալու փոխարեն, ուր նրա համար արդեն ամեն ինչ նախապատրաստված էր, նա մեկնեց ուղիղ ոստիկանության բաժին։ Նա այդ մասին հրահանգ տվեց կառապանին, որը ձիերին քայլքի անցկացրեց։ Գանի բեյը կապեց փողկապը և գլխին դրեց ֆեսը։